พระราชกฤษฎีกาจัดตั้งเทศบาลเมืองตรังจังหวัดตรังพุทธศักราช ๒๔๗๘ ในพระปรมาภิไธยสมเด็จพระเจ้าอยู่หัวอานันทมหิดลคณะผู้สำเร็จราชการแทนพระองค์(ตามประกาศประธานสภาผู้แทนราษฎรลงวันที่ ๒๐สิงหาคม พุทธศักราช ๒๔๗๘)น.อ.อาทิตย์ทิพอาภา ร.น.เจ้าพระยายมราชพล.อ. เจ้าพระยาพิชเยนทรโยธินตราไว้ ณ วันที่๗ ธันวาคม พุทธศักราช ๒๔๗๘เป็นปีที่ ๒ในรัชกาลปัจจุบันโดยที่เห็นสมควรจัดเขตชุมนุมชนซึ่งมีสภาพเป็นสุขาภิบาลเมืองตรังให้มีฐานะเป็นเทศบาลเมืองคณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวอาศัยอำนาจตามความในมาตรา ๔๒ วรรค ๑ และวรรค ๓ แห่งพระราชบัญญัติจัดระเบียบเทศบาล พ.ศ.๒๔๗๖ จึงให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้ให้เรียกว่า พระราชกฤษฎีกาจัดตั้งเทศบาลเมืองตรังจังหวัดตรัง พุทธศักราช ๒๔๗๘มาตรา ๒[๑] ให้ใช้พระราชกฤษฎีกานี้ตั้งแต่วันประกาศในราชกิจจานุเบกษาเป็นต้นไปมาตรา ๓ให้จัดเขตชุมนุมชนในบรรดาตำบลอันเป็นที่ตั้งศาลาว่าการจังหวัดตรังตามเขตที่กำหนดไว้ในมาตรา ๔ ขึ้นเป็นเมือง มีฐานะเป็นเทศบาลเมือง มีนามว่า เทศบาลเมืองตรังจังหวัดตรังมาตรา ๔ ให้กำหนดเขตเทศบาลเมืองตรัง จังหวัดตรังไว้ดังนี้ คือ ด้านเหนือ จากหลักเขตหมายเลขที่ ๑ซึ่งตั้งอยู่บนฟากตะวันออกของถนนไปห้วยยอดห่างจากริมถนนฟากเหนือของถนนโคกขันไปทิศเหนือ ๕๐ เมตรขนานและห่างจากริมถนนฟากเหนือของถนนโคกขันและถนนสวนจันทร์ไปทิศเหนือ ๕๐ เมตรไปจดหลักเขตหมายเลขที่ ๒ ที่ตรงเส้นเขตด้านเหนือและด้านตะวันออก บรรจบกันตรงนั้นและห่างจากริมถนนสวนจันทร์ไปทิศเหนือ ๕๐ เมตรด้านตะวันออกจากหลักเขตหมายเลขที่ ๒ ห่างจากริมถนนเวียนฝั่งฟากตะวันออก ๕๐ เมตร ขนานกับถนนตะพังไปทิศใต้จดหลักเขตหมายเลขที่ ๓ ที่ริมถนนฟากเหนือของถนนควนขัน ตรงที่เส้นเขตตัดกับถนนนี้ที่นั่นจากหลักเขตหมายเลขที่๓ ขนานและห่างจากริมถนนควนขันฟากใต้ ๕๐ เมตร (ตรงมุมถนนควนขันและถนนตะพังบรรจบกัน)ขนานและห่างจากถนนเจิมปัญญาและถนนซิมบี๊ฟากตะวันออก ๕๐ เมตร ไปทิศใต้จดหลักเขตหมายเลขที่๔ ตรงฝั่งเหนือของคลองน้ำเจ็ด ซึ่งเส้นเขตนี้ตัดกับริมตลิ่งที่นั่นด้านใต้จากหลักเขตหมายเลขที่ ๔ เลียบตามริมฝั่งเหนือของคลองน้ำเจ็ดไปทิศตะวันตกจดหลักเขตหมายเลขที่ ๕ ซึ่งห่างจากฟากใต้ของถนนโคกหล่อไปทิศใต้ ๕๐ เมตรจากหลักเขตหมายเลขที่๕ ขนานและห่างจากริมถนนโคกหล่อฟากใต้ ๕๐ เมตร ไปทิศตะวันตก จดหลักเขตหมายเลขที่ ๖ที่ริมถนนกันตังฟากตะวันออกด้านตะวันตกจากหลักเขตหมายเลขที่ ๖ เลียบตามริมถนนกันตังฟากตะวันออกไปทิศเหนือจดหลักเขตหมายเลขที่ ๗ ที่ริมถนนกันตังฟากตะวันออกตัดกับทางรถไฟที่นั่นจากหลักเขตหมายเลขที่๗ ขนานและห่างจากศูนย์กลางทางรถไฟไปทิศตะวันตก ๔ เมตร ไปจดหลักเขตหมายเลขที่ ๘ที่ริมฝั่งใต้ของห้วยยาง ซึ่งทางรถไฟตัดกับห้วยที่นั่นจากหลักเขตหมายเลขที่๘ เลียบตามฝั่งใต้ของห้วยยาง ไปทิศตะวันออกจดหลักเขตหมายเลขที่ ๙ที่ตรงฝั่งห้วยนี้ตัดกับฝากตะวันออกของถนนไปห้วยยอดจากหลักเขตหมายเลขที่๙ เลียบตามริมถนนห้วยยอดฟากตะวันออก ไปทิศเหนือ จดหลักเขตหมายเลขที่ ๑ดังปรากฏในแผนผังท้ายพระราชกฤษฎีกานี้ตามเส้นแนวเขตดังกำหนดไว้ในวรรคก่อนให้มีหลักย่อยปักไว้เป็นระยะ เพื่อแสดงแนวเขตด้วยตามควรมาตรา ๕ ที่ดินหรือโรงเรือนสิ่งปลูกสร้างของผู้ใดเหลื่อมล้ำเข้ามาในเส้นเขตที่กำหนดไว้ในมาตรา๔ แม้แต่ส่วนหนึ่งส่วนใด ให้ถือว่าที่ดินซึ่งติดต่อเป็นผืนเดียวกันนั้นหรือโรงเรือนสิ่งปลูกสร้างนั้น ๆ อยู่ในเขตเทศบาลเต็มทุกส่วนมาตรา ๖ ให้โอนบรรดาทรัพย์สินตลอดจนสิทธิและหน้าที่ของสุขาภิบาลเมืองตรังเป็นของเทศบาลเมืองตรัง จังหวัดตรัง ตามมาตรา ๖๔แห่งพระราชบัญญัติจัดระเบียบเทศบาล พ.ศ. ๒๔๗๖มาตรา ๗ให้รัฐมนตรีว่าการกระทรวงมหาดไทยมีหน้าที่รักษาการให้เป็นไปตามพระราชกฤษฎีกานี้ผู้รับสนองพระบรมราชโองการ(ตามมติคณะรัฐมนตรี)พระยานิติศาสตร์ไพศาลย์รัฐมนตรี[เอกสารแนบท้าย]๑.แผนผังเขตเทศบาลเมืองตรัง จังหวัดตรัง ท้ายพระราชกฤษฎีกาจัดตั้งเทศบาลเมืองตรังจังหวัดตรัง พุทธศักราช ๒๔๗๘(ดูข้อมูลจากภาพกฎหมาย)ศรินรัตน์/จัดทำ๑๖ มีนาคม ๒๕๖๓อรญา/ตรวจ๒๐ มีนาคม ๒๕๖๓[๑] ราชกิจจานุเบกษาเล่ม ๕๒/-/หน้า ๑๖๕๗/๑๐ ธันวาคม ๒๔๗๘